CELEX: 62017CA0414
Language: sl
Date: 2018-12-19 00:00:00
Title: Zadeva C-414/17: Sodba Sodišča (četrti senat) z dne 19. decembra 2018 (predlog za sprejetje predhodne odločbe Nejvyšší správní soud – Češka republika) – AREX CZ a.s./Odvolací finanční ředitelství (Predhodno odločanje – Skupni sistem davka na dodano vrednost – Direktiva 2006/112/ES – Člen 2(1)(b)(i) in (iii) – Člen 3(1) – Pridobitve trošarinskega blaga znotraj Skupnosti – Člen 138(1) in (2)(b) – Dobave znotraj Skupnosti – Verižne transakcije z enotnim prevozom – Pripis prevoza – Prevoz pod režimom odloga plačila trošarine – Vpliv na opredelitev za pridobitev znotraj Skupnosti)

18.2.2019   
            
            
               SL
            
            
               Uradni list Evropske unije
            
            
               C 65/11
            
         
      Sodba Sodišča (četrti senat) z dne 19. decembra 2018 (predlog za sprejetje predhodne odločbe Nejvyšší správní soud – Češka republika) – AREX CZ a.s./Odvolací finanční ředitelství
      (Zadeva C-414/17) (1)
      
      ((Predhodno odločanje - Skupni sistem davka na dodano vrednost - Direktiva 2006/112/ES - Člen 2(1)(b)(i) in (iii) - Člen 3(1) - Pridobitve trošarinskega blaga znotraj Skupnosti - Člen 138(1) in (2)(b) - Dobave znotraj Skupnosti - Verižne transakcije z enotnim prevozom - Pripis prevoza - Prevoz pod režimom odloga plačila trošarine - Vpliv na opredelitev za pridobitev znotraj Skupnosti))
      (2019/C 65/13)
      Jezik postopka: češčina
      
         Predložitveno sodišče
      
      Nejvyšší správní soud
      
         Stranki v postopku v glavni stvari
      
      
         Tožeča stranka: AREX CZ a.s.
      
         Tožena stranka: Odvolací finanční ředitelství
      
         Izrek
      
      
                  1.
               
               
                  Člen 2(1)(b)(iii) Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da se uporablja za pridobitve trošarinskih izdelkov – pri katerih nastane obveznost obračuna trošarine na ozemlju namembne države članice odpošiljanja ali prevoza teh izdelkov – znotraj Skupnosti, ki jih opravi davčni zavezanec, katerega druge pridobitve niso predmet davka na dodano vrednost na podlagi člena 3(1) te direktive.
               
            
                  2.
               
               
                  Člen 2(1)(b)(iii) Direktive 2006/112 je treba razlagati tako, da se v primeru verige zaporednih pridobitev, za katero je bil opravljen en sam prevoz znotraj Skupnosti trošarinskih izdelkov pod režimom odloga plačila trošarine, pridobitve gospodarskega subjekta, zavezanega k plačilu trošarin v namembni državi članici odpošiljanja ali prevoza teh izdelkov, ni mogoče opredeliti kot pridobitev znotraj Skupnosti, ki je predmet davka na dodano vrednost na podlagi te določbe, če tega prevoza ni mogoče pripisati tej pridobitvi.
               
            
                  3.
               
               
                  Člen 2(1)(b)(i) Direktive 2006/112 je treba razlagati tako, da v primeru verige zaporednih pridobitev v zvezi z istimi trošarinskimi izdelki, za katero je opravljen en sam prevoz znotraj Skupnosti teh izdelkov pod režimom odloga plačila trošarine, okoliščina, da se ti izdelki prevažajo pod tem režimom, ni odločilna okoliščina za ugotovitev, kateri pridobitvi je treba pripisati prevoz za njegovo obdavčitev z davkom na dodano vrednost v skladu s to določbo.
               
            
         (1)  UL C 300, 11.9.2017.